Peziza varia

Peziza varia Pezizaceae familiako onddo espezie bat da. Ez du balio sukalderako.

Sinonimoa: Plicaria varia.

Deskribapena 
Karpoforoa: Hasieran kopa forman, baina berehala zabaltzen da, baita ganbila ere; oro har, oin nabarmen batekin.

Himenioa: Okre saturatu samarreko kolorekoa; kanpoko aldea ere kolore berekoa da, laster zurixka hezetasuna galtzean, furfurazeoa. 

Haragia: Bost geruzatan aurkezten da, eta lupa baten laguntzaz hauteman daiteke.

Etimologia: Peziza terminoa, grekotik dator, oin txikiko onddoak izendatzen zituen "peziz" hitzetik. Varia epitetoa berriz latinetik dator, askotarikoa, esan nahi duen "varius" hitzetik. Bere koloreagatik

Jangarritasuna 
Ez du sukalderako balio.

Nahasketa arriskua 
Peziza cerea delakoarekin nahas daiteke, hau oso antzekoa da, baina tonu argiagoak ditu.

Sasoia eta lekua 
Udaberritik aurki daiteke lurzoru aberatsetan eta landare hondarretan. Ez da oso ohikoa.

Banaketa eremua 
Kanada, Ameriketako Estatu Batuak, Mexiko, Txile, Hego Orkadak, Europa, Errusia, Hegoafrika.

Erreferentziak

Kanpo estekak 

Peziza